stanford-oval/wikipedia huggingface dataset:
מסילה (מוסד חינוכי)
הערות שוליים

1 2  הטיפול בנוער בסיכון גבוה, באתר www.mevaker.gov.il
↑  מוסדות לנוער עבריין ומפגר, הצופה, 19 בדצמבר 1954
↑  שני ילדים במיטה אחת, הארץ, 1 באפריל 1959
↑  חיים צור, סיד מתקלף ומצעים מלוכלכים, למרחב, 10 במאי 1957
↑  מוסד חדש לעבריינים צעירים, למרחב, 27 באוגוסט 1958
↑  נחנכו הבניינים החדשים של מעון "מסילה" בהר אורה, למרחב, 25 בינואר 1961
↑
↑  נעצרו נערים שגנבו אקדח, למרחב, 15 בספטמבר 1964
↑  ילדי מעון סוגר לומדים במסגרת בית ספר רגיל, על המשמר, 2 באוגוסט 1967
↑  מעון "מסילה" יורחב ל־96 מקומות קליטה, הצופה, 25 באפריל 1968
↑  נפתח מכון לאיבחון והסתכלות לנערות במצוקה, על המשמר, 3 ביולי 1974
↑  עמותת ענב- הזדמנות לשינוי לנוער בסיכון - מעונות, באתר www.enav.org.il
↑  גלית עדות, ‏משרד הרווחה מלאים את מעונות הנוער בסיכון: "אסון", באתר מעריב אונליין, 7 בינואר 2018
1 2  ניב חכלילי, עוד כישלון של הפרטה? טענות לליקויים קשים והעלמת מע"מ בחברות המפעילות את המעונות הנעולים, באתר "המקום הכי חם בגיהנום", 10 ביולי 2019
↑  ליאת שלזינגר, מסילה לגהנום: נערות בשיקום הפכו עברייניות, באתר nrg‏, 12 ביוני 2010
↑  , שיחה מקומית, ‏2018-01-31
↑  לירן תמרי, "חלאס, אני חותכת את עצמי": בת 15 תיעדה במשך חודשים את חייה במעון ׳מסילה׳, באתר mynet‏ ירושלים, 26 ביוני 2020
↑  קרן נויבך, "בית בקצה המסילה": הצצה ראשונה ובלעדית למעון מסילה לנערות בסיכון, באתר כאן – תאגיד השידור הישראלי, 21 ביולי 2023
יוליוס שטרן

| --- | --- |

 לידה:  8 באוגוסט 1820 ברסלאו, ממלכת פרוסיה 
 פטירה:  27 בפברואר 1883 (בגיל 62) ברלין, הקיסרות הגרמנית 
 מקום קבורה:  בית הקברות היהודי בווייסנזה 
 מוקד פעילות:  ממלכת פרוסיה 
 סוגה:  מוזיקה קלאסית 
 שפה מועדפת:  גרמנית 
 כלי נגינה:  כינור 
 
יוליוס שטרן (בגרמנית: Julius Stern;‏ 8 באוגוסט 1820 - 27 בפברואר 1883) היה מנצח יהודי-גרמני.
חייו > לימודים וראשית קריירה

שטרן נולד ב-1820 בברסלאו שבפרוסיה (כיום ורוצלב בפולין). את ראשית השכלתו המוזיקלית קיבל אצל הכנר פטר ליסטנר וכבר בגיל תשע הופיע בקונצרטים. בשנת 1832 עבר עם הוריו לבירה ברלין, שם למד תחילה אצל מורים שונים ולבסוף אצל קרל פרידריך רונגנהאגן באקדמיה המלכותית לאמנויות. כמה חיבורים מוזיקליים שכתב בתקופת לימודיו באקדמיה הגיעו לידי המלך פרידריך וילהלם הרביעי וזה, כחובב אמנות נלהב, העניק לשטרן מלגה שאפשרה לו להמשיך בלימודיו. הוא נסע לדרזדן ללמוד שירה ומשם לפריז, שם התמנה למנצח על אגודת השירה הגרמנית (Deutscher Gesangverein). בשבתו בפריז ניצח בין השאר על המוזיקה של מנדלסון למחזה אנטיגונה של סופוקלס, הופעה שמנדלסון ציין במכתב מ-27 במאי 1844. מנדלסון המליץ גם על שיריו של שטרן.
חייו > אגודת השירה בברלין

לאחר שובו לברלין בשנת 1846 ייסד שטרן את אגודת שטרן לשירה, שעליה ניצח עד 1874. ביצוע הבכורה של האורטוריה "אליהו" מאת מנדלסון בשנת 1847 ביסס את מעמדו כאחד המנצחים המצליחים באירופה באותן שנים. בניצוחו התרחבה המקהלה והגדילה את רפרטואר ביצועיה, שכלל לא רק יצירות סטנדרטיות משל הנדל, באך והיידן אלא גם יצירות של מלחינים בני זמנו. בשנת 1872 חגגה אגודת השירה 25 שנים לייסודה. שנתיים לאחר זאת נאלץ שטרן לפרוש מניהולה מחמת בריאות לקויה. בין 1869 ל-1871 ניצח שטרן על התזמורת הפילהרמונית של ברלין וניהל את שתי העונות של "קונצרטי הרייכסהָאלֶּה" הפופולריים (1873-75), שם הייתה לו ההזדמנות להוציא לפועל את שאיפתו להציג לקהל המאזינים יצירות של מלחינים צעירים ומוכשרים.
חייו > קונסרבטוריון שטרן

בשנת 1850 הקים עם תיאודור קולאק ואדולף ברנהרדט מרקס את בית הספר הברלינאי למוזיקה. לאחר פרישתם של קולאק ומרקס נודע המוסד בשם קונסרבטוריון שטרן. שטרן המשיך לנהל את הקונסרבטוריון עד מותו ובניהולו נחל המוסד הצלחה רבה ונחשב לאחד המעולים ביותר באירופה.
בשנת 1849 קיבל שטרן את התואר "מנהל מוזיקלי מלכותי", ובשנת 1860 היה לפרופסור.
יצירותיו

שטרן כתב מספר רב של יצירות ווקאליות ועיבודים וכן אופרה בשם "איזמנה" ואי-אילו יצירות קאמריות שלא הגיעו לכלל ביצוע. תרגילי שירה שחיבר והוציא לאור זכו לתפוצה רחבה.
נפטר בברלין בשנת 1883, בן 62.
לקריאה נוספת

Richard Stern, Erinnerungsblätter an Julius Stern, Berlin, 1886;
Mendel, Musikalisches Konversations-Lexikon;
Riemann, Musik-Lexikon;
Meyers Konversations-Lexikon.
הערות שוליים

↑  ג'ורג' גרוב ומלקולם מילר, "יוליוס שטרן" במילון גרוב למוזיקה ומוזיקאים אונליין
1 2  גרוב
| --- | --- |
בקרת זהויות :  NLI: 987007289383405171  PLWABN: 9810548752805606  BnF: cb14802589j (data)  GND: 117658316  ISNI: 0000 0001 0975 7059  LCCN: nr95010103  MusicBrainz: edb584c9-7d45-403e-b1c7-bec21b177a4f  NKC: kup20000000095254  NTA: 080224873  SNAC: w6r78ssx  SUDOC: 171094484  VcBA: 495/143730  VIAF: 57398056   WorldCat (עם VIAF): 57398056
ויטאלי דבידוב

ויטאלי סמיונוביץ' דבידוב (ברוסית: Виталий Семёнович Давыдов;‏ נולד ב-3 באפריל 1939 במוסקבה) הוא שחקן הוקי קרח סובייטי לשעבר בעמדת המגן, מהכוכבים הגדולים של דינמו מוסקבה ונבחרת ברית המועצות איתה זכה 3 פעמים במדליית זהב אולימפית.
ביוגרפיה

דבידוב נולד במוסקבה והתגורר ליד אצטדיון דינמו. אחד ממאמני המועדון ראה אותו משחק הוקי קרח והזמין אותו לקבוצת ילדים של המועדון. בשנת 1957 עבר לקבוצת הבוגרים ושיחק בה כחלוץ. באחד ממשחקי החוץ היה חוסר במגן ודבידוב הסכים לשחק בעמדה זו. מאז עבר לעמדת מגן והפך לאחד מכוכבי ההגנה  של הקבוצה.
בשנת 1963 דבידוב לראשונה נכלל בנבחרת ברית המועצות בהוקי קרח וזכה באליפות עולם. הוא המשיך וזכה במדי הנבחרת באליפות העולם ברציפות עד לשנת 1971. בנבחרת דבידוב שיחק ליד ויקטור קוזקין ואלכסנדר רגולין ושלושתם זכו ב-3 מדליות זהב אולימפיות.
בזירה הביתית שלטה קבוצת צסק"א מוסקבה בהוקי קרח הסובייטי ללא מצרים. דינמו ודבידוב לא הצליחו ולו פעם אחת לערער את שלטונה, ודבידוב סיים את קריירת המשחק שלו ללא תואר מקומי.
בשנת 1972 פרש דבידוב ממשחק פעיל ועבר לאימון. בשנים 1976-1977 הוא היה מאמן ראשי של נבחרת הנוער של ברית המועצות. בשנים 1979-1981 הוא היה מאמן ראשי של קבוצתו דינמו מוסקבה. בשנות ה-80 הוא עבר להונגריה והיה מאמן אחד הקבוצות ונבחרת המדינה. בתקופה זו הנבחרת עלתה מדרג C לדרג B העולמי.
לאחר מספר שנים בהונגריה דבידוב חזר לרוסיה ופעל במסגרת מועדון בו שיחק.
אנטולי פירסוב

אנטולי וסילייביץ' פירסוב (ברוסית: Анатолий Васильевич Фирсов;‏ 1 בפברואר 1941 – 24 ביולי 2000) היה שחקן הוקי קרח סובייטי ששיחק בעמדות חלוץ מרכזי וצד שמאל. פירסוב נחשב לאחד משחקניה הגדולים של צסק"א מוסקבה ונבחרת ברית המועצות, איתה זכה 3 פעמים במדליית הזהב אולימפית.
אנטולי פירסוב נולד במוסקבה. לאחר ששיחק בקבוצת הנוער של ספרטק מוסקבה, קודם פירבוס בשנת 1954 לקבוצת הבוגרים של המועדון. בשנת 1961 הוא עבר לצסק"א מוסקבה, והיה בין הכוכבים הגדולים של הקבוצה.
בשנת 1964 נכלל פירסוב לראשונה בנבחרת ברית המועצות בהוקי קרח והיה שותף לזכייתה באליפות עולם. הוא וקבצתו זכו באליפות ברציפות עד לשנת 1971. פירוסב היה ידוע בחבטותיו החזקות, ולעיתים נרשמו מקרים בהם שוערים נפגעו מהדיסקית אותה חבט למרות הציוד המגן.
בזירה הביתית זו הייתה תקופה של שליטה מלאה של מועדון צסק"א מוסקבה בהוקי הסובייטי. בהתאם לכך, פירסוב זכה 9 פעמים באליפות ברית המועצות. בתקופת השתתפותו בליגה הסובייטית הוא זכה 3 פעמים בתואר השחקן החשוב ביותר.
בשנת 1973 הפסיק פירסוב את השתתפותו בתחרויות והחל לאמן. בשנים 1976–1977 אימן את נבחרת הנוער של ברית המועצות, ובשנים 1972–1977 אימן את קבוצת האם שלו. בשנת 1987 עזב פירסוב את הספורט התחרותי והחל לאמן ילדים בלבד.
בשנת 2000 נפטרה אשתו של פירסוב והוא בילה ליד קברה מספר ימים. פירסוב לא התאושש מהאירוע ונפטר גם הוא זמן קצר לאחר מכן.
אנדריי חומוטוב

אנדריי חומוטוב (ברוסית: Андрей Валентинович Хомутов;‏ נולד ב-21 באפריל 1961) הוא שחקן הוקי קרח סובייטי בעבר בעמדת חלוץ, מהכוכבים הגדולים של צסק"א מוסקבה ונבחרת ברית המועצות שאיתה זכה 3 פעמים ברציפות במדליית זהב אולימפית וב-7 מדליות זהב באליפויות העולם.
ביוגרפיה

חומוטוב נולד בירוסלבל ובילדותו עבר להתאמן בניז'ני נובגורוד. לאחר גיוסו לצבא החל לשחק בקבוצת הנוער של מועדון צסק"א מוסקבה ותוך זמן קצר עבר לקבוצת הבוגרים איתה זכה בשנת 1981 במדליית זהב הראשונה שלו באליפות ברית המועצות. אותה שנה, הוא נכלל בנבחרת ברית המועצות וזכה איתה במדליית זהב באליפות העולם בהוקי קרח שנערכה בשוודיה.
בשנת 1990, לאחר שספורטאים סובייטים החלו לקבל אישורים לשחק מחוץ לגבולות המדינה, עבר חומוטוב לשחק בשווייץ ושיחק במועדונים שווייצרים כעשור, עד לשנת 1999.
לאחר סיום הקריירה הספורטיבית שלו, החל חומוטוב לאמן את המועדון השווייצרי בו הוא שיחק ואימן אותו עד לשנת 2007.
בשנת 2007 חזר חומוטוב לרוסיה ואימן מספר מועדונים (סיביר (נובוסיבירסק ודינמו מוסקבה) אך לא לתקופה ארוכה. בשנת 2010 מונה חומוטוב למאמן מועדון ההוקי קרח של אסטנה ושל נבחרת קזחסטן. לאחר שנה הוא שוחרר מתפקידיו וחזר לרוסיה.
ללא כימיקלים

ללא כימיקלים הוא מונח המשמש בעולם הפרסום והשיווק, כדי לרמוז שמוצר בטוח, בריא או ידידותי לסביבה מכיוון שהוא מכיל רק רכיבים טבעיים. מנקודת מבט כימית המונח מוטעה, שכן כל החומרים והעצמים ביקום מורכבים לחלוטין רק מכימיקלים (או תערובות כימיקלים) ואנרגיה. המונח "כימיקל" מציין חומר שהרכבו ידוע, ומכאן שכל החומרים, כמו מים ואוויר הם כימיקלים או תערובות כימיקלים.
השימוש במונח בתחום הפרסום כדי לציין שהמוצר אינו מכיל מרכיבים סינתטיים והיחס של ארגון ה-ASA אליו בממלכה המאוחדת זכה לביקורות קשות.
ממחקר שערך הכימאי גייל ניקול בשנת 1997על הבנת המונח "כימיקל" בקרב בוגרי אוניברסיטה אמריקאים עלה כי "אנשים עשויים להחזיק בהגדרה מדעית ובהגדרת של הדיוטות של כימיקל מבלי לקשר בין השניים בשום צורה. הם עשויים להבחין במודע או שלא במודע. למונח 'כימיקל' יש קונוטציות שונות בהתאם למצב."
ראו גם

כימופוביה
פנייה אל הטבע
הערות שוליים

↑  Deborah Blum, Chemical-free nonsense, Los Angeles Times, ‏2012-01-22 (באנגלית אמריקאית)
↑  Do TV adverts have to tell the truth?, the Guardian, ‏2008-08-06 (באנגלית)
↑  Gayle Nicoll (1 באפריל 1997). "'Chemical-Free' Foods: An Investigation of Student's Definitions of a Chemical". Journal of Chemical Education. 74 (4): 455. Bibcode:1997JChEd..74..455N. doi:10.1021/ed074p455. {{cite journal}}:  (עזרה)
בן קבאנגו

בנג'מין קבאנגו (באנגלית: Benjamin Cabango; נולד ב-30 במאי 2000 בקארדיף שבוויילס) הוא כדורגלן ולשי המשחק בעמדת הבלם בקבוצת סוונסי סיטי מהפוטבול ליג צ'מפיונשיפ ובנבחרת ויילס.
קריירת מועדונים

קבאנגו גדל במחלקות הנוער של ניופורט קאונטי וסוונסי סיטי.
ב-12 ביוני 2018 הושאל קבאנגו למשך חצי עונה לדה ניו סיינטס מליגת העל הוולשית.
לאחר תקופת ההשאלה חזר קבאנגו לסוונסי סיטי, ובעונת 2019/2020 החל לשחק במדי המועדון במסגרת הפוטבול ליג צ'מפיונשיפ. בשלוש העונות הראשונות שלו ערך 93 הופעות ליגה, בהן הבקיע שישה שערים.
קריירה בינלאומית

ב-3 בספטמבר 2020 ערך קבאנגו את הופעת הבכורה שלו בנבחרת ויילס, בניצחון 1-0 על נבחרת פינלנד במסגרת ליגת האומות 2020/2021.
הוא היה חלק מסגל נבחרת ויילס בטורניר יורו 2020 בשנת 2021, אך לא שיחק בטורניר.
נכלל בסגל נבחרת ויילס לטורניר מונדיאל 2022.
הערות שוליים

↑  Saints Sign Swansea Starlet באתר הרשמי של דה ניו סיינטס, 12 ביוני 2018 (באנגלית)
↑  Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
| נבחרת ויילס – יורו 2020 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
| נבחרת ויילס – מונדיאל 2022 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
גנאיוס נאיוויוס

| --- | --- |
 לידה:  275 לפנה״ס ancient Capua, איטליה 
 פטירה:  201 לפנה״ס (בגיל 74 בערך) אוטיקה, תוניסיה 
 שם לידה:  Cnaeus Naevius 
 מדינה:  רומא העתיקה 
 שפות היצירה:  לטינית 
 
גנאיוס נאיוויוס (Gnaeus Naevius;‏ 270–265 בערך – סביבות 201 או 199 לפנה"ס) היה משורר אפי ומחזאי רומי מהתקופת הלטינית הישנה (אנ').
הייתה לו קריירה ספרותית בולטת ברומא, עד שההערות הסאטיריות שלו שנמסרו בקומדיה הכעיסו את משפחת מטלוס, שאחד ממנה היה קונסול. לאחר שהות בכלא הוא חזר בו ושוחרר על ידי הטריבונים של הפלבס. לאחר שביצע עבירה שנייה הוא הוגלה לתוניסיה, שם כתב דברים לזכר עצמו והתאבד. הקומדיות שלו היו בז'אנר ה-Palliata Comoedia (Fabula palliata), עיבוד לקומדיה היוונית החדשה. בהיותו חייל במלחמות הפוניות, הוא היה פטריוטי מאוד, והמציא ז'אנר חדש בשם Praetextae Fabulae (אנ'), הרחבה של טרגדיה לדמויות או אירועים רומיים לאומיים, שנקרא על שם הטוגה (Toga praetexta) שלובשים אנשי ממשל בכירים. מכתביו שרדו רק קטעים של כמה שירים שנשמרו בציטוטים של מדקדקים מהעת העתיקה המאוחרת (כאריסיוס, אייליוס דונאטוס (אנ'), סקסטוס פומפיוס פסטוס (אנ'), אולוס גליוס, איזידורוס היספלנסיס, מקרוביוס, נוניוס מרקלוס (אנ'), פריסקיאנוס (אנ'), מרקוס טרנטיוס וארו).
ביוגרפיה

חלק גדול מהמידע הנוגע לחייו של נאיוויוס אינו ודאי. אולוס גליוס מתאר את הדברים שנאיוויוס כתב על עצמו לצורך כתיבתם על מצבתו כמפגינים "יהירות קמפנית", ועל סמך זאת הוצע כי נאיוויוס היה יליד קמפניה באיטליה. עם זאת, נראה כי הביטוי "יהירות קמפנית" היה ביטוי המצביע על התרברבות. יתר על כן, העובדה כי היה ברומא שם בית אב (Gens) פְּלֶבֵּי "נאיוויה" (אנ'), עושה זאת אפשרי ואפילו סביר, כי נאיוויוס היה אזרח רומאי מלידה. הוא שירת בצבא הרומי או בקרב ה-socii במלחמה הפונית הראשונה, ולפיכך כנראה הגיע לבגרות לפני שנת 241 לפנה"ס.
הקריירה שלו כמחבר דרמות החלה בהצגתה של דרמה בשנת 235 בערך, ונמשכה כשלושים שנה. לקראת הסוף הוא עורר עוינות של חלק מהאצולה, במיוחד, כך נאמר, של המטלים, על ידי ההתקפות שביצע עליהם על הבמה, ובעקבות התעקשותם הוא נאסר. לאחר שכתב שני מחזות במהלך מאסרו, בהם נאמר שהוא התנצל על גסות רוחו הקודמת, הוא שוחרר עקב התערבות הטריבונים של פשוטי העם; אך זמן קצר לאחר מכן נאלץ לפרוש מרומא לאוטיקה (בערך בשנת 204 לפנה"ס). ייתכן שהיה זה בזמן הגלות שלו, שנסוג מהקריירה הפעילה שלו כמחזאי, ושכתב או השלים את שירו על המלחמה הפונית הראשונה. ככל הנראה היצירה האחרונה שלו הייתה הדברים שכתב לזכרו שלו, עבור מצבתו, שנכתבו במשקל סאטורני (אנ'):
אם שורות אלה הוכתבו על ידי קנאה בעלייתו הגוברת של קווינטוס אניוס, חייו של נאיוויוס חייבים היו להתארך משמעותית מעבר לשנת 204 לפנה"ס, השנה בה החל אניוס את דרכו כסופר ברומא. שלא כמו ליוויוס אנדרוניקוס (אנ'), נאיוויוס היה יליד איטליה ולא יווני; הוא היה גם סופר מקורי, לא רק מעבד או מתרגם. אם זה בגלל ליוויוס, שצורות הספרות הלטינית היו מלכתחילה מעוצבות על פי אלו של הספרות היוונית, זה בגלל נאיוויוס שהרבה מרוחה ותוכנה היו מקומיות.
שמות יצירות וקטעים ששרדו

| 0 | 1 | 2 |
| --- | --- | --- |
|  Acontizomenos (קומדיה)  Aegisthus ("אייגיסתוס", טרגדיה)  Aesiona (טרגדיה)  Agitatoria (קומדיה)  Agrypnuntes ("אנשים חסרי שינה", קומדיה)  Appella (קומדיה)  Astiologa (קומדיה)  Clastidium ("המבצר", fabula praetexta)  Colax ("המחמיא", קומדיה)  Corollaria ("זרי הפרחים", קומדיה)  Danae (טרגדיה)  Dementes ("אנשים משוגעים", קומדיה)  Dolus ("הטריק", קומדיה)  Equus Troianus ("הסוס הטרויאני", טרגדיה)  Figulus ("הקדר", קומדיה) |  Glaucoma ("הקטרקט", קומדיה)  Hariolus ("מגיד העתידות", קומדיה)  Hector Proficiscens ("הקטור יוצא לדרך", טרגדיה)  Leo ("האריה", קומדיה)  Lycurgus ("ליקורגוס" (אנ'), טרגדיה)  Nautae ("מלחים", קומדיה)  Paelex ("פילגש", קומדיה)  Personata ("גברת לובשת מסכה", קומדיה)  Projectus (קומדיה)  Quadrigemini ("הרביעיות", קומדיה)  Romulus, או Alimonium Romuli et Remi ("ההזנה של רומולוס ורמוס", פאבולה פראיטקסטה)  Stalagmus (קומדיה)  Stigmatias ("האיש המקועקע", קומדיה)  Tarentilla ("טארנטילה" – "הנערה מטארנטום", קומדיה)  Triphallus ("האיש עם שלושה פינים", קומדיה) |  |
הערות שוליים

↑  FJCL Latin Literature Study Guide, Florida Junior Classical League: בערך בשנת 270 לפנה"ס.
↑  ישראל שצמן, תולדות הרפובליקה הרומית, פרק טו: ספרות ואמנות, עמ' 287: "נולד בין 270–265 בערך".
↑  ישראל שצמן, תולדות הרפובליקה הרומית, עמ' 287: 199 לפנה"ס.
1 2  אולוס גליוס, לילות אטיקה, ספר 1, פרק 24, סעיפים 1–2.
↑  אולוס גליוס, לילות אטיקה, הערה 144.
1 2 3 4 5 6 7 8 9 10 11 12 13  Naevius, Gnaeus, המהדורה האחת-עשרה של אנציקלופדיה בריטניקה, בויקיטקסט באנגלית
↑  אולוס גליוס, לילות אטיקה, ספר 3, פרק 3, סעיף 15.
↑  ישראל שצמן, תולדות הרפובליקה הרומית, עמ' 287.
↑  נאיוויוס, קטעים שונים, 2.
↑  Unassigned Fragments (קטעים ללא ייחוס), 1.
↑  M. Stern, Greek and Latin Authors on Jews and Judaism, Vol. III: IV. Naevius, p. 13
↑  ראו גם: פטר שפר, יודופוביה, פרק 5 מילה, עמ' 142–143.
↑  John E. Thorburn, The Facts on File Companion to Classical Drama (2005), p. 361: Naevius
| --- | --- |
בקרת זהויות :  NLI: 987007265723205171  PLWABN: 9810561048005606  BIBSYS: 90154406  BNE: XX1047705  BnF: cb124152123 (data)  CANTIC: a11578877  CiNii: DA07869475  GND: 118586246  ICCU: CFIV040660  ISNI: 0000 0003 9901 4527  LCCN: n85356413  NKC: osd2013772912  NLA: 36010666  NLG: 227735  NSK: 000118102  NTA: 069644888  RERO: 02-A003627378  SUDOC: 061797049  Trove: 1184257  VcBA: 495/20292  VIAF: 25721768   WorldCat (עם VIAF): 25721768
אלכסנדר רגולין

אלכסנדר פאוולוביץ' רגולין (ברוסית: Александр Павлович Рагулин;‏ 5 במאי 1941 -17 בנובמבר 2004) היה שחקן הוקי קרח סובייטי בעמדת המגן, מהכוכבים הגדולים של צסק"א מוסקבה ונבחרת ברית המועצות איתה זכה 3 פעמים במדליית זהב אולימפית. בסך הכול באליפויות אולם ואירופה רגולין זכה ב-22 מדליות, יותר מכל שחקן הוקי קרח סובייטי אחר. נחשב בעיני רבים לאחד המגינים הטובים ביותר בתולדות ההוקי קרח הסובייטי.
אלכסנדר רגולין נולד במוסקבה כחלק משלישיית אחים. שלושת האחים למדו כולם מוזיקה בילדותם, אך בסופו של דבר עברו לאימוני הוקי קרח. בשנת 1957 רגולין החל לשחק עבור מועדון חימקי מעיר ווסקרסנסק (מחוז מוסקבה) ובשנת 1962 עבר למועדון המעוטר ביותר של ברית המועצות, צסק"א מוסקבה.
בשנת 1961 נכלל רגולין לראשונה בנבחרת ברית המועצות בהוקי קרח וזכה במדליית ארד באליפות העולם. במדי הנבחרת זכה רגולין באליפות העולם ברציפות עד לשנת 1971. בנבחרת שיחק ליד ויטאלי דבידוב ו-ויקטור קוזקין ושלושתם זכו ב-3 מדליות זהב אולימפיות. באליפות העולם בשנת 1966 זכה בתואר "המגן המצטיין של האליפות".
במדי צסק"א, ששלטה באופן מוחלט בליגה הסובייטית, זכה רגולין ב-10 אליפויות ברית המועצות.
ב-1972 שיחק רגולין במדי הנבחרת בסדרת הפסגה מול נבחרת קנדה שהורכבה לראשונה מכוכבים מקצוענים מליגת ה-NHL. רגולין שיחק בשישה משמונת משחקי הסדרה.
בשנת 1973 פרש רגולין ממשחק פעיל והחל לאמן ילדים. בנוסף היה פעיל בארגוני ספורטאים ותיקים ובממסד הספורטיבי של רוסיה.
One Assassination Under God - Chapter 1

One Assassination Under God - Chapter 1 הוא אלבום האולפן השנים-עשר של להקת הרוק האמריקאית מרילין מנסון. הוא יצא לאור ב-22 בנובמבר 2024 על ידי Nuclear Blast . האלבום הופק על ידי סולן הלהקה, מרילין מנסון וגיטריסט הלהקה טיילר בייטס. הסינגלים "As Sick As the Secrets Within", "Raise the Red Flag" ו-"Sacrilegious" קדמו ליציאתו.
רשימת רצועות

| One Assassination Under God - Chapter 1> מס' | One Assassination Under God - Chapter 1> שם | One Assassination Under God - Chapter 1> משך | One Assassination Under God - Chapter 1>  | One Assassination Under God - Chapter 1>  | One Assassination Under God - Chapter 1>  | One Assassination Under God - Chapter 1>  | One Assassination Under God - Chapter 1>  | One Assassination Under God - Chapter 1>  | One Assassination Under God - Chapter 1>  |
| --- | --- | --- | --- | --- | --- | --- | --- | --- | --- |
| 1. | One Assassination Under God  | 5:28 |  |  |  |  |  |  |  |
| 2. | No Funeral Without Applause  | 4:06 |  |  |  |  |  |  |  |
| 3. | Nod If You Understand  | 4:05 |  |  |  |  |  |  |  |
| 4. | As Sick As the Secrets Within  | 5:35 |  |  |  |  |  |  |  |
| 5. | Sacrilegious  | 3:35 |  |  |  |  |  |  |  |
| 6. | Death Is Not a Costume  | 4:52 |  |  |  |  |  |  |  |
| 7. | Meet Me in Purgatory  | 4:36 |  |  |  |  |  |  |  |
| 8. | Raise the Red Flag  | 4:49 |  |  |  |  |  |  |  |
| 9. | Sacrifice of the Mass  | 6:15 |  |  |  |  |  |  |  |
| משך כולל: | משך כולל: | 43:22 |  |  |  |  |  |  |  |
הערות שוליים

↑  "Marilyn Manson to release "One Assassination Under God – Chapter 1" album in November: Album details revealed". Chaoszine. 26 בספטמבר 2024. נבדק ב-26 בספטמבר 2024. {{cite web}}:  (עזרה)
↑  "Marilyn Manson Releases New Song 'Raise The Red Flag'". Blabbermouth.net. 16 באוגוסט 2024. נבדק ב-16 בספטמבר 2024. {{cite web}}:  (עזרה)
↑  Gregory Adams, MARILYN MANSON debuts new song "Sacrilegious," announces first album in 4 years, revolver, ‏27 בספטמבר 2024
מחמוד אל-מבחוח

| --- | --- |

 לידה:  14 בפברואר 1960 מחנה הפליטים ג'באליה, מדינה פלסטינית 
 נהרג:  19 בינואר 2010 (בגיל 49) דובאי, איחוד האמירויות 
 מקום קבורה:  Yarmouk Martyrs Cemetery 
 מדינה:  מצרים, ישראל, הרשות הפלסטינית,איחוד האמירויות הערביות
 השתייכות:    חמאס  גדודי עז א-דין אל-קסאם 
 
מחמוד עבד א-ראוף אל-מבחוח (בערבית: محمود عبد الرؤوف المبحوح; 14 בפברואר 1960 – 19 בינואר 2010) היה בכיר חמאס, מראשוני הפעילים בגדודי עז א-דין אל-קסאם. היה מעורב אישית בחטיפתם וברציחתם של חיילי צה"ל אבי סספורטס ואילן סעדון. היה בכיר במערך שעסק בהברחת אמצעי לחימה מאיראן לרצועת עזה. חוסל בדובאי בפעולה המיוחסת למוסד.
ביוגרפיה

מחמוד אל-מבחוח נולד במחנה הפליטים ג'בליה שבצפון רצועת עזה. בסוף שנות השבעים הצטרף לתנועת "האחים המוסלמים" ברצועת עזה. ב-1986 נעצר לראשונה בידי ישראל. לאחר שחרורו הצטרף לחמאס והיה חבר החולייה הראשונה של גדודי עז א-דין אל-קסאם. בשנת 1989 היה מעורב בחטיפתם וברציחתם של חיילי צה"ל אבי סספורטס ואילן סעדון. במאי 1989, ימים אחדים לאחר רצח אילן סעדון, נמלט מהרצועה.
מתחילת האינתיפאדה השנייה בשנת 2000 היה פעיל בהברחת אמצעי לחימה מאיראן לרצועת עזה. היה אחד מבכירי המערך המשותף לחמאס ולאיראן שארגן ופיקח על הברחות רקטות, נשק, חומרי חבלה ומחבלים פלסטינים מאומנים מאיראן לרצועה. בסקירה שנתן לממשלת ישראל ציין ראש השב"כ, יובל דיסקין, כי מאז מותו של אל-מבחוח יש ירידה באיכות הנשק המוברח לרצועת עזה.
במבצע צוק איתן הרג צה"ל את אחיינו.
ביוגרפיה > פרשת הריגתו

על פי דיווחים, משנת 1991 נעשו לפחות שלוש פעמים ניסיונות להתנקש בחייו של אל-מבחוח.
ב-20 בינואר 2010 נמצא מבחוח מת בחדרו במלון פאר בדובאי בשם Al Bustan Rotana Hotel, אליו הגיע יום קודם לכן בטיסה של חברת "אמירטס" מדמשק. באמצעי התקשורת פורסם דבר מותו כעשרה ימים לאחר שמת, ב-29 בינואר, בעקבות הודעה של אחד מראשי חמאס בדמשק. על נסיבות מותו נפוצו שמועות שונות. חמאס ומפקד משטרת דובאי ייחסו את ההריגה לסוכני "המוסד", אך העלו גם אפשרויות נוספות. בהלווייתו שיבח אותו חאלד משעל והבטיח נקמה. אל-מבחוח נקבר במחנה הפליטים אל-ירמוכ שליד דמשק שבסוריה.
ב-15 בפברואר 2010 פרסמה משטרת דובאי תצלומים ושמות של 11 חשודים בהריגתו של אל-מבחוח. מצלמות האבטחה (שנרכשו והותקנו בעבר על ידי חברה ישראלית) תיעדו את חברי חוליית הסיכול משתלבים בבית המלון, תוך שהם שוכרים בבית המלון את החדר שממול לחדרו. כמו כן, שניים מחוליית המעקב אחריו, מסתובבים כשהם לבושים בבגדי טניס ואוחזים במחבט. כל ה-11 הגיעו לדובאי בדרכונים אירופיים. תוך ימים אחדים התברר שחלק מהשמות הם של תושבי ישראל, בעלי אזרחות בריטית ואירית, שהכחישו כל מעורבות בהריגה, ביניהם שמו של אדם שנהרג במלחמת יום הכיפורים. לאחר ימים אחדים פרסמה משטרת דובאי עוד 16 שמות ותצלומים של חשודים בהריגתו של אל-מבחוח, שצולמו במצלמות האבטחה. לבקשת דובאי הוציא האינטרפול צווי מעצר נגד 27 החשודים, כשלבסוף עלה מניינם של המבוקשים ל-33 איש. ב-6 ביוני נעצר בפולין ישראלי, אורי ברודצקי, שהיה חשוד בסיוע בהשגת דרכון גרמני מזויף. ברודצקי נעצר בנמל התעופה של ורשה שם גילה קצין במשטרת הגבולות שמדובר באדם המבוקש על ידי גרמניה, עימה יש לפולין הסכם הסגרה. בהתאם בית המשפט הפולני הורה לממשלת פולין להסגירו לידי גרמניה. בית המשפט הגרמני הטיל עליו קנס של 60 אלף יורו.
בעקבות הטלת חשד בזיופי הדרכונים של מחסלי מבחוח על ישראל, נוצר משבר דיפלומטי חריג בין בריטניה לישראל, ובריטניה אף גירשה במרץ 2010 דיפלומט ישראלי, שהיה נציג המוסד שם. בעקבותיה החליטה גם אוסטרליה במאי 2010 לגרש דיפלומט ישראלי מתחומה. שר החוץ האמירתי, עבדאללה בן זאיד, מצידו, גירש ממדינתו באופן אישי את ברוס קשדן, ראש הנציגות הישראלית החשאית שפעלה במדינה באותם ימים.